**ПРОЕКТ НА ДОГОВОР**

**№ ................................. от ...................................**

за възлагане на обществена поръчка с предмет:

***„ПРЕДОСТАВЯНЕ НА******ЗАСТРАХОВАТЕЛНИ УСЛУГИ*“** по три обособени позиции:

**Обособена позиция № *1 „Застраховане на имущество“***

**Обособена позиция № 2 *„Застраховане на моторни превозни средства“***

**Обособена позиция № 3 *„Застраховане срещу заболяване и злополука по време на пребиваване в и извън територията на Република България с осигурен асистанс“***

**Днес, ............................. 2016 г. между**

|  |  |
| --- | --- |
| наименование | **СУ „СВ. КЛИМЕНТ ОХРИДСКИ”** |
| седалище: | София 1504, бул. „Цар Освободител” № 15 |
| ЕИК | 000 670 680 |
| Ид № по ДДС | BG 000 670 680 |
| представлявано от | **проф. дфн Анастас Герджиков** |
| длъжност | Ректор |

от една страна, наричан по-долу **ВЪЗЛОЖИТЕЛ** и

|  |  |
| --- | --- |
| наименование на дружеството |  |
| рег. с реш. от/на; по ф.дело № .../ ... г. |  |
| с адрес на управление: |  |
| търговски адрес: |  |
| телефон за контакт/факс:e-meil: |  |
| ЕИК |  |
| Ид № по ДДС |  |
| банкова сметка IBAN |  |
| банков код |  |
| обслужваща банка |  |
| представлявано от ( имена) |  |

от друга страна, наричан по- долу ИЗПЪЛНИТЕЛ, при условията и реда на **чл. 194, ал. 1 от ЗОП** и във връзка с резултатите от работата на комисия, назначена със Заповед № ……………………………на Ректора на Софийския университет „Св. Климент Охридски“, се сключи настоящият договор за следното:

**I.ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава срещу заплащане на уговореното с този договор възнаграждение да изпълнява обществена поръчка с предмет „Предоставяне на застрахователни услуги“ по **обособена позиция № 2 „Застраховане на моторни превозни средства“** съгласно оферта на Изпълнителя с вх. № …………….., която е неразделна част от настоящия договор.

**(2)** По силата на настоящия договор могат да бъдат възлагани и извършвани и други застрахователни услуги по заявка на Възложителя, при условията и реда, описани в обявата за събиране на оферти и Техническите спецификации.

**(3)** В случай на противоречие между условията на договора, оферта на изпълнителя с № и общите условия по застрахователните полици, приоритет имат условията, които са по-благоприятни за възложителя.

**(4)** ВЪЗЛОЖИТЕЛЯТ се счита обвързан от замяната или измененията на общите условия на ИЗПЪЛНИТЕЛЯ в срока на действие на договора само ако новите условия са му били предварително представени за запознаване и след писменото им приемане.

**II.СРОК НА ДОГОВОРА**

**Чл.2. (1)** Настоящият договор се сключва за срок от 12 месеца, считано от датата на подписването му.

**(2)** В срока на договора възложителят има право да подписва, а изпълнителят е длъжен да издава застрахователни полици за срок от 12 месеца.

**III. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 3.** Изпълнителят има право да получи заплащане на уговореното с този договор възнаграждение в размера и сроковете, предвидени в Раздел V от договора.

**Чл. 4.** Изпълнителят се задължава:

1. да изпълнява задълженията си по настоящия договор в съответствие с техническите спецификации, оферта с вх. № , както и в съответствие с приложимите към предмета на договора законови и подзаконови нормативни актове;
2. да уведомява незабавно ВЪЗЛОЖИТЕЛЯ за всяка промяна в правния си статут;
3. да уведомява незабавно ВЪЗЛОЖИТЕЛЯ за възникване на обстоятелства, препятстващи или забавящи изпълнението на задълженията по настоящия договор;
4. в тридневен срок от уведомяването за настъпило застрахователно събитие и представяне на документите, необходими за доказване на щетата по основание и размер, да направи предписания за отстраняване на неточности и/или пропуски, ако има такива;
5. да сключи договор/и за подизпълнение с посочените в офертата му подизпълнители, в случай че е посочил такива, и да предостави оригинален екземпляр на ВЪЗЛОЖИТЕЛЯ;
6. да предостави достъп до документите, свързани с изпълнението на настоящия договор, на представители на ВЪЗЛОЖИТЕЛЯ, с цел осъществяване на контрол по изпълнението на дейностите по настоящия договор;
7. за всеки обект на застраховане и за всеки вид застраховка да издава застрахователни полици в съответствие с офертата си, в които се посочват:
8. вида и обхвата на застрахователното покритие
9. срока на застраховката ( начало и край на застрахователното покритие)
10. застрахователните суми и/или лимити на отговорност и начини на определянето им
11. застрахователна премия и срокове за изплащането
12. специални условия, ако има такива.
13. да осигури застрахователно покритие за срок до 12 месеца на новопридобити от ВЪЗЛОЖИТЕЛЯ превозни средства при условията на този договор и Техническите спецификации към обявата за събиране на оферти;
14. да заплаща дължимите застрахователни обезщетения, както следва:
15. по застраховка „Гражданска отговорност“ в срок до……… календарни дни след представяне на всички необходими документи от Възложителя;
16. по застраховка „Каско“ в срок до……. календарни дни след представяне на всички необходими документи от Възложителя.
17. по застраховка „Злополука на лицата/местата в МПС“ в срок до……. календарни дни след представяне на всички необходими документи от Възложителя.
18. да изплати отделно от застрахователното обезщетение и обезщетение за разходите, които е Възложителят е направил за ограничаване на вредите от настъпило застрахователно събитие, когато е действал с необходимата грижа, дори ако усилията му са останали безрезултатни;
19. да изплати стойността на разходите, които Възложителят е направил за ограничаване вредите от настъпило застрахователно събитие и над застрахователната сума, ако е действал в изпълнение на указания, дадени му от ИЗПЪЛНИТЕЛЯ;
20. да издава застрахователно удостоверение, сертификат или друг писмен документ, удостоверяващ сключен застрахователен договор, когато това е предвидено в закон;
21. да третира предоставената му от Възложителя информация във връзка с изпълнението на настоящия договор като конфиденциална и да не я предоставя на трети лица;
22. ако валидността на лицензията изтича по време на действие на договора, да предприеме мерки за продължаване или обновяване на валидността или получаване на нова лицензия.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5. ВЪЗЛОЖИТЕЛЯТ има право**:

1. да изисква от ИЗПЪЛНИТЕЛЯ информация във връзка с изпълнението на настоящия договор;
2. да извършва проверки на документите на ИЗПЪЛНИТЕЛЯ, свързани с изпълнението на настоящия договор;
3. да изисква документи, изготвени от него и предоставени на ИЗПЪЛНИТЕЛЯ, да му бъдат върнати след изтичане срока на действие на договора;
4. да получи отделно от застрахователната сума обезщетение за разходите, които е направил за ограничаване на вредите от настъпило застрахователно събитие, когато е действал с необходимата грижа, дори ако усилията му са останали безрезултатни;
5. да получи стойността на разходите, които е направил за ограничаване вредите от настъпило застрахователно събитие и над застрахователната сума, ако е действал в изпълнение на указания, дадени му от ИЗПЪЛНИТЕЛЯ.

**Чл. 6. ВЪЗЛОЖИТЕЛЯТ се задължава :**

1. да заплаща дължимите застрахователни премии в размера и срока, уговорени с този договор;
2. да уведомява ИЗПЪЛНИТЕЛЯ за настъпването на застрахователно събитие по реда, условията и сроковете, посочени в офертата на Изпълнителя;
3. писмено да уведомява ИЗПЪЛНИТЕЛЯ при прехвърляне на собствеността на застрахованите моторни превозни средства.

**V. ЦЕНИ И ПЛАЩАНИЯ**

**Чл. 7. (1)** Настоящият договор е със стойност до 20 000 лв. (двадесет хиляди лева) без ДДС, като възложителят си запазва правотона опция в размер до 10 на сто от стойността на договора за предоставяне на допълнителни услуги по застраховане от страна на изпълнителя, в случай на необходимост от застраховане на новопридобито или допълнително застраховане на вече застраховано моторно превозно средство срещу заплащане на допълнителна премия при условията и реда, описани в обявата за събиране на оферти и Техническите спецификации, неразделна част от настоящия договор.

**(2)** Заплащането на застрахователните премии се извършва по банков път в срок до …… дни след представяне от страна на Изпълнителя на документ за дължимата сума.

**(3)** При щети с особено голям размер, изискващи по-дълъг период за ликвидация, но безспорни по основание, изпълнителят извършва авансово плащане в размер на 50 % от вероятния размер на обезщетението. Авансовото плащане се извършва по банков път до 24 часа, след представяне на всички писмени документи и данни, необходими за установяване на щетата по основание и размер. В тридневен срок от уведомяването изпълнителят е длъжен да направи предписания за отстраняване на неточности и/или пропуски. Окончателно определеният размер на обезщетението с приспадане на авансовото плащане се изплаща по банков път в срок от 15 дни след представяне на всички писмени документи и данни, необходими за установяване на щетата по основание и размер.

**(4)** Финансирането е от бюджетите на факултетите и звената, заявители на застрахователната услуга, както и от бюджета на съответния проект, програма и/или дейност, по които се заявява застрахователната услуга.

**VI. ОТГОВОРНОСТ ПРИ НЕИЗПЪЛНЕНИЕ**

**Чл. 8.** **(1)** При забава в плащането на дължимо обезщетение на Възложителя или трето лице, Изпълнителят дължи неустойка на Възложителя в размер на законната лихва от неплатената в срок сума за всеки ден закъснение, но не повече от 20 % от неплатената в срок сума.

**(2)** В случай на забава при изпълнение на някое от задълженията от страна на Изпълнителя, уговорени с настоящия договор, Изпълнителят дължи неустойка в размер на 0,5 % от стойността по чл. 7, ал. 1 от договора за всеки ден забава, но не повече от 20 % от стойността.

**(3)** Плащането на неустойки не лишава изправната страна по договора от правото ѝ да търси обезщетение за претърпени вреди и пропуснати ползи над размера на неустойката.

**VII. ПОДИЗПЪЛНИТЕЛИ**

**Чл. 9. (1)** Изпълнителите сключват договор за подизпълнение с подизпълнителите, посочени в офертата, като в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и ал. 11 от ЗОП.

**(2)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**VIII. ИЗМЕНЕНИЕ НА ДОГОВОРА**

**Чл. 10.** **(1)** Промени в договора се допускат при условията и реда на чл.116 от ЗОП, в случай че са наложени от обстоятелства, настъпили по време или след провеждане на обществената поръчка.

**(2)** Изменение на настоящия договор се осъществява при условията на ал. 1 чрез сключване на писмен анекс, подписан и от двете страни, в който се посочва основанието и последиците от изменението.

**IX. ПРЕКРАТЯВАНЕ НА ДОГОВОРА**

**Чл. 11. (1)** Настоящият договор се прекратява:

1. С изпълнение на задълженишта на всяка от страните по него;
2. по взаимно съгласие на страните, изразено в писмен вид. с което се уреждат и последиците от прекратяването;
3. при виновно неизпълнение на задължение по договора изправната страна отправя писмено предизвестие до неизправната, в което се дава подходящ срок за доброволно изпълнение, като след изтичане на срока договорът ще се счита развален:
4. с отпадане на основанието, въз основа на което този договор е сключен
5. ВЪЗЛОЖИТЕЛЯТ има право да прекрати договора без предизвестие и без да дължи обезщетения и неустойки, в случай на виновно неизпълнение на предмета на договора от страна на ИЗПЪЛНИТЕЛЯ, за което същият е поканен от ВЪЗЛОЖИТЕЛЯ да отстрани в разумен срок.

**(4)** Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

**(5)** Ако страната, която е следвало да изпълни свое задължение по договора е била в забава, тя не може да се позове на непреодолима сила.

**(6)** Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

**(7)** Страната, която не може да изпълни задължението си поради непреодолима сила, е длъжна в 7-дневен срок от настъпването й да уведоми другата страна в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

**X. КОРЕСПОНДЕНЦИЯ**

**Чл. 12. (1)** Съобщенията между страните, както и която и да е документация, изхождаща от страните и свързана с изпълнението на договора, задължително трябва да е на български език или съпроводена с официален превод на български език.

1. Съобщения са всички писмени форми, които двете страни си разменят в хода на изпълнение на договора. В частност това са: писма, съобщения, покани, заявки, уведомления и други.
2. Всички съобщения между страните, свързани с изпълнението на този договор са валидни, ако са направени в писмена форма - до физически адрес, по факс или електронна поща.
3. Страните определят следните адреси и лица за контакт:

**ВЪЗЛОЖИТЕЛ:**

СУ „Св. Климент Охридски“, гр. София, 1504, бул. Цар Освободител 15

Лице за контакт:

|  |  |  |  |  |
| --- | --- | --- | --- | --- |
| № | Име | Длъжност | Телефон | Имейл |
|  |  |  |  |  |

**ИЗПЪЛНИТЕЛ:**

Лице за контакт:

|  |  |  |  |  |
| --- | --- | --- | --- | --- |
| № | Име | Длъжност | Телефон | Имейл |
| 1. |  |  |  |  |

1. При промяна на адрес съответната страна е длъжна да уведоми другата в двудневен срок от промяната, в противен случай всяко съобщение, изпратено на посочения в договора адрес се считат за редовно получени и при неизпълнение в срок на някое от задълженията си страната не може да се позовава на смяната на адрес или факс.

**XI. НЕПРЕОДОЛИМА СИЛА**

**Чл. 13. (1)** Страните се освобождават от отговорност за частично или пълно неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Търговския закон и Закона за обществените поръчки и ако тези обстоятелства непосредствено са повлияли на изпълнението на настоящия договор. В тези случаи срокът на изпълнение на задълженията по договора се измества със съответното време, в течение на което действат такива обстоятелства.

**(2)** Ако страната, която е следвало да изпълни свое задължение по договора е била в забава, тя не може да се позове на непреодолима сила.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби.

**(4)** Страната, която не може да изпълни задължението си поради непреодолима сила, е длъжна в 7-дневен срок от настъпването й да уведоми писмено другата страна в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди.

**(5)** Докато трае непреодолимата сила, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

**(6)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**(7)** Липсата на парични средства не представлява непреодолима сила.

**(8)** Определено събитие не може да се квалифицира като „непреодолима сила”, ако:

**1.** Ефектът от това събитие е могъл да се избегне при добросъвестно изпълнение на задълженията по този договор.

**2.** Ефектът от това събитие е могъл да бъде избегнат или намален с полагането на всички разумни грижи.

**XII. ДОПЪЛНИТЕЛНИ РАПОРЕДБИ**

**Чл. 14.** За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му. както и за всички въпроси, неуредени в този договор, се прилага българското гражданско и търговско право, като страните уреждат отношенията си чрез споразумение. При непостигане на съгласие спорът се отнася за решаване пред компетентния съд.

**Чл. 15.** Неразделна част от настоящия договора са:

1. оферта на **ИЗПЪЛНИТЕЛЯ,** която включва:
* техническо предложение на **ИЗПЪЛНИТЕЛЯ и**
* ценово предложение на **ИЗПЪЛНИТЕЛЯ.**
1. Технически спецификации.

**Чл. 16.** Настоящият договор се съставя в четири еднообразни екземпляра, от които три за ВЪЗЛОЖИТЕЛЯ и един за ИЗПЪЛНИТЕЛЯ

|  |  |
| --- | --- |
| **ВЪЗЛОЖИТЕЛ:****СУ „СВ. КЛИМЕНТ ОХРИДСКИ“****проф. дфн Анастас Герджиков****/Ректор/****Адриан Маринчев**/ **Гл. Счетоводител/** | **ИЗПЪЛНИТЕЛ:** |